
ОТНОСНО: Инвестиционно предложение (ИП) „Изграждане на градински център в                 ПИ № 56722.651.676 и ПИ № 56722.651.776, гр. Плевен“.


УВАЖАЕМИ ГОСПОДИН БОТЕВ,
УВАЖАЕМА ГОСПОЖО БОТЕВА 

Във връзка с Ваше уведомление с вх. № АО-486/28.01.2026г., вх. № АО-486-2/04.03.2026г., вх. №АО-486-3/11.03.2026г., за ИП „Изграждане на градински център в                 ПИ № 56722.651.676 и ПИ № 56722.651.776, гр. Плевен“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП „Изграждане на градински център в ПИ № 56722.651.676 и ПИ № 56722.651.776, гр. Плевен“  попада в обхвата на чл. 2, ал. 2 от Наредбата за ОС.
1. ИП предвижда изграждане на градински център в ПИ № 56722.651.676 и              ПИ № 56722.651.776, УПИ LXXIII, кв. 604 гр. Плевен. В имота ще се поставят пет павилиона, които ще се ползват за фирмената дейност на Градински център „Далия“ – търговска зала, шоурум и склад на фирмата. Част от павилионите ще са функционално взаимосвързани, като в павилион 1 се предвиждат няколко помещения – търговска зала, стая за персонал, складове и коридор, водещ към павилион 2 предназначен за оранжерия за градинския център. Конструкцията на павилионите ще е смесена – сглобяема метална конструкция и стени от термопанели. Покривът на павилион 2 ще е с поликарбонатни панели, а на другите павилиони ще са с дървена носеща конструкция, покрити с метални керемиди. Павилионите ще се разположат върху съществуващи бетонови площадки, без фундиране. За УПИ LXXIII и LXXХ в кв. 604 по плана на гр. Плевен се предвижда промяна на имотните граници между два имота с цел промяна на площите им и осигуряване на оптимални възможности за застройване. Площ на новообразуван УПИ LXXIII-651.796 – 10547 кв. м., РЗП на Градински център – 656 кв. м. Площ на новообразуван УПИ LXXХ-651.795 – 1700 кв. м. Зоната предвидена по ОУП на гр. Плевен е „Смф1“ и не се променя. Предназначението на новообразуваните имоти също не се променя – „за производствени и складови дейности и обществено обслужване с устройствени показатели: макс. Пл. до 50 %, макс. Кинт – 3,5 мин. Озел. 30 %, височина до 15 м, и застрояване, свързано в два имота. УПИ LXXIII-651.796, УПИ LXXХ-651.795  ще се водоснабдят съгласно изходни данни от „ВиК-Плевен“ ЕООД и продължение от съществуващ уличен водопровод по ул. „Строител“ от ОК59е към ОК59ж, Западна индустриална зона, гр. Плевен,  т. 1 В1, В2, В3 и В4 съгласно приложен ситуационен план – 2025г., тъй като в района няма изградена канализационна мрежа, формираните битово-отпадъчни води ще се заустят във водоплътна изгребна яма. Електрозахранването ще осъществи, чрез съществуващ в близост ТП на „ЕРМ Запад“ ЕАД. За нуждите на ИП в определена сервитутна зона преминаваща през УПИ LXXIII ще се обособи паркинг. Пътят до имотите по съществуваща улица от югозапад. При реализацията на ИП ще се генерират строителни отпадъци, които ще се предават на лица притежаващи документи по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Плевен. За имота има издадена Заповед № РД-12-6/09.01.2026г. на община Пленен, с която се разрешава да се изработи проект за изменение на действащия ПУП-ПРЗ за УПИ LXXIII и LXXХ, кв. 604 по плана на гр. Плевен.
2. ПИ № 56722.651.776, гр. Плевен, не попада в границите на защитени територии по смисъла на Закона за защитените територии.
3. ПИ № 56722.651.776, гр. Плевен, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 3,3 км) е:
- BG0000181 “Река Вит”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед № РД-1055/07.11.2022 г. на МОСВ (обн. ДВ бр. 90/11.11.2022 г.)
4. Така описаното ИП не може да бъде отнесен към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000, в урбанизирана територия) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000181 “Река Вит”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитени зони BG0000181 “Река Вит”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000181 “Река Вит”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 

e-mail: office@riew-pleven.eu  интернет сайт http://riew-pleven.eu/

